જિલ્લા ભાજપ મહામંત્રી સુભાષભાઇ બારોટે લઘુમતી વિસ્તારોમાં વ્યાપક લોકસંપર્ક વધારવા સૌને અનુરોધ કર્યો હતો. જિલ્લા ભાજપ પ્રમુખ મહેશભાઇ પટેલે સૌનો સાથ સૌનો વિકાસ ભાજપનો સૂત્ર છે. ત્યારે લઘુમતિ સમાજે પણ ખુલીને બહાર આવવાનો અનુરોધ કરી જણાવ્યું હતું કે, કોંગ્રેસ માત્ર લઘુમતિઓને ભડકાવે છે. જો ભડકીને ચાલીશું તો પરિણામ નહીં આવે અને નાના-મોટાં મનદુ:ખો ભૂલીને સૌ સાથે મળી વિકાસ અને પ્રજાના અંગત લાભો જેમકે સરકારની યોજનાઓનો ફળ લોકો સુધી પહોંચાડવા કામે લાગી જવા હાકલ કરી હતી. લઘુમતિઓ સમાજના કાયદેસરના કોઇ પ્રશ્નો કે તંત્રની કનડગત હોય તો અમોને રજૂઆત કરો.